สศค. คาด GDP ปี 58 ขยายตัวได้ 2.9% จากคาด 2.8%
สศค. คาด GDP ปี 58 ขยายตัวได้ 2.9% จากคาด 2.8%
27 ม.ค. 2559

นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า อัตราการขยายตัวของเศรษฐกิจไทย (GDP) ปี 58 คาดจะขยายตัวได้ 2.9% ดีกว่าก่อนหน้านี้ที่คาดไว้ 2.8%
เนื่องจากมองว่า ในช่วงที่ผ่านมามีมาตรการกระตุ้นจากภาครัฐออกมาช่วย ทั้งในเรื่องของมาตรการการใช้จ่ายภาครัฐลงไปยังตำบล, การเร่งรัดการใช้จ่ายงบประมาณ โดยเฉพาะในส่วนของโครงการขนาดเล็ก รวมทั้งมาตรการช่วยเหลือผู้มีรายได้น้อย มาตรการกองทุนหมู่บ้าน เหล่านี้ทำให้ GDP โต 2.9%ได้
ล่าสุด สำนักงานคณะกรรมการพัฒนาการเศรษฐกิจและสังคมแห่งชาติ(สศช.) ระบุว่า GDP 3 ไตรมาสเฉลี่ยที่ 2.9% ส่วน ไตรมาส 4 คาดว่าน่าจะใกล้เคียงกับ 3 ไตรมาส โดยอัตราการเติบโตไม่น่าจะหนีกันมาก ทำให้ทั้งปี 58 มีโอกาสโตได้ 2.9%
นายกฤษฎา กล่าวถึงตัวเลขส่งออกปี 58 ที่หดตัว 5.8% ว่า เป็นตัวเลขใกล้เคียงกับที่ทางสศค.ประมาณไว้ โดยมีสาเหตุหลักมาจากภาวะเศรษฐกิจโลกเป็นสำคัญ